ความเสี่ยงที่ตัวเองรับได้ สำคัญกว่าการหาสินทรัพย์ที่ให้ผลตอบแทนสูงในระยะยาว เพราะเหตุใด
ความเสี่ยงที่ตัวเองรับได้ สำคัญกว่าการหาสินทรัพย์ที่ให้ผลตอบแทนสูงในระยะยาว เพราะหุ้น ถึงแม้ให้ผลตอบแทนสูง แต่ก็ต้องแลกกับความผันผวนที่มากกว่าสินทรัพย์ประเภทอื่นๆ ดังนั้น ถ้ารับความเสี่ยงได้ต่ำ แต่ดันไปลงทุนในหุ้นเต็มพอร์ต เมื่อถึงเวลาที่ความผันผวนมันมาถึง สิ่งที่นักลงทุนมือใหม่ไม่รู้จักความเสี่ยงมักจะทำก็คือ ตกใจ และขายหนีตาย ทั้งๆ ที่ การปรับตัวลงมา อาจเป็นโอกาสในการทยอยสะสมเพิ่มขึ้นก็ได้

สัจธรรมกับนักลงทุนที่ว่า หากจะวัดความสำเร็จแบบรายปี มันไม่มีใครเป็นพระเอกไปตลอดกาล ถ้ารับความเสี่ยงไม่ได้ ก็ควรกระจายการลงทุนไปลงทุนตราสารหนี้หรือทองบ้าง (ในช่วงที่ได้จังหวะ ไม่ใช่สุ่มสี่สุ่มห้าซื้อมันอย่างเดียว) แต่ถ้าทนกับความผันผวนในระยะยาว หุ้น แสดงให้เห็นแล้วว่า สร้างความมั่งคั่งได้ดีที่สุด และหากขยายขอบเขตการลงทุน ไม่ใช่เฉพาะการลงทุนในไทย แต่เป็นทั่วโลก ก็จะเห็นโอกาสที่ขยายมากขึ้นไปอีก

ในช่วงที่หุ้นไทยอาจไปลำบาก หรือคิดอยากกระจายความเสี่ยง การไปลงทุนในต่างประเทศในสัดส่วนที่เหมาะสม พร้อมมีความรู้ติดไปด้วยเป็นอาวุธ จะช่วยให้บริหารพอร์ตการลงทุนได้อย่างมีประสิทธิภาพมากขึ้น แต่ถ้าไม่มีความรู้ และเดินดุ่ยๆ ไปลงทุนในต่างประเทศ จากที่จะลดความเสี่ยง อาจกลายเป็นการเพิ่มความเสี่ยงโดยไม่รู้ตัว เพราะการขยายขอบเขตการลงทุน มันหมายถึงต้องขยายขอบเขตของความรู้ ความสามารถของตัวเองออกไปด้วย ถ้ามีไม่มากพอ ก็รออยู่ในไทย ไปศึกษาให้พร้อมก่อนจะดีกว่า
5.ความรู้ทางการเงิน